# OBČINA PREVALJE

**Trg 2a**

**PREVALJE**

### OBČINSKI SVET

Številka: 032-0001/2014-24

Datum: 7. april 2016

## Z A P I S N I K

13. redne seje Občinskega sveta Občine Prevalje, ki je bila dne 7. aprila 2016, ob 17.00 uri v sejni sobi Občine Prevalje, Trg 2a, Prevalje.

Sejo je v skladu z 19. členom Statuta Občine Prevalje (Uradno glasilo slovenskih občin, št. 70/15) in 28. členom Poslovnika občinskega sveta Občine Prevalje (Uradno glasilo slovenskih občin, št. 1/16) sklical župan dr. Matija TASIČ z naslednjim predlaganim dnevnim redom:

1. Ugotovitev sklepčnosti.
2. Potrditev dnevnega reda 13. redne seje.
3. Pregled in potrditev zapisnika 12. redne seje, 4. in 5. dopisne seje.
4. Zaključni račun Proračuna Občine Prevalje za leto 2015.
5. Dokument identifikacije investicijskega projekta za Vodooskrbo območja Mežiške in Mislinjske doline.
6. Dokument identifikacije investicijskega projekta obnova ceste LC 350 371 - Suhi vrh v Občini Prevalje.
7. Osnovna šola Franja Goloba Prevalje – šolsko leto 2015/2016:

a) Oblikovanje dodatnega oddelka v Enoti Vrtec Prevalje,

b) Soglasje k spremembi in dopolnitvi sistemizacije delovnih mest v OŠ Prevalje, Enoti Vrtec Prevalje v šolskem letu 2015/2016,

1. Komisija za mandatna vprašanja, volitve in imenovanja:
   1. Soglasje k imenovanju direktorja Zdravstvenega doma Ravne na Koroškem.
2. Pobude in vprašanja.
3. Razno.

Seje so se udeležili župan dr. Matija TASIČ, podžupanja Margareta JUKIČ ter podžupan Andrej STERMEC.

Seje so se udeležili člani občinskega sveta:

1. Zdravko FAJMUT,
2. Maks PUČELJ,
3. Matej PEČNIK,
4. Stašo LODRANT,
5. dr. Karla ODER,
6. Ivan BACKOVIĆ,
7. Aleksander RISTIČ,
8. Vladimir PORI,
9. Bernard PAČNIK,
10. Rafael ŠKUFCA,
11. Ana SIRK PRISLAN,
12. Marija ŠUŠEL,
13. Štefan PERŠAK,
14. Hedvika GORENŠEK,
15. Bogdan PUPAVAC.

Seje so se udeležili še :

1. Primož PRAPER, EUTRIP d.o.o., k tč. 5,
2. Mira HANCMAN, k tč. 7,
3. Danilo VUTE, tajnik občinske uprave,
4. Veronika ŠART, občinska uprava,
5. Bernarda GRADIŠNIK, občinska uprava,
6. Emilija IVANČIČ, občinska uprava,
7. Žiga BERLOŽNIK, medobčinska uprava

Novinarji :

1. Televizija Uršlja, Milan RAZDEVŠEK,

## K tč. 1

**UGOTOVITEV SKLEPČNOSTI**

Na seji je bilo prisotnih 17 občinskih svetnikov.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP:**

**Občinski svet Občine Prevalje ugotovi, da je 13. redna seja Občinskega sveta Občine Prevalje sklepčna.**

## K tč. 2

**POTRDITEV DNEVNEGA REDA 13. REDNE SEJE**

V razpravi so sodelovali:

Razprave ni bilo.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP:**

**Občinski svet Občine Prevalje sprejme dnevni red 13. redne seje v predlagani obliki.**

**K tč. 3**

**PREGLED IN POTRDITEV ZAPISNIKA 12. REDNE SEJE, 4. IN 5. DOPISNE SEJE**

Župan pove, da pisnih pripomb na zapisnik ni bilo.

Razprave ni bilo.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP:**

**Občinski svet Občine Prevalje sprejme zapisnik 12. redne seje ter 4. in 5. dopisne seje Občinskega sveta Občine Prevalje.**

**K tč. 4**

**ZAKLJUČNI RAČUN PRORAČUNA OBČINE PREVALJE ZA LETO 2015**

Veronika Šart poda kratko obrazložitev.

Predsednik Odbora za proračun in finance, Stašo Lodrant, pojasni, da je odbor obravnaval Zaključni račun proračuna Občine Prevalje za leto 2015, se z njim seznanil in ga predlaga v nadaljnjo obravnavo in sprejem. Odbor za proračun in finance opozarja župana Občine Prevalje, o realizaciji sklepa 9. redne seje Odbora za proračun in finance, da novelira Pogodbo o poslovnem najemu javne infrastrukture regijskega centra za ravnanje z odpadki KOCEROD in razmerjih v zvezi z izvajanjem gospodarskih javnih služb v skladu z veljavno zakonodajo.

Razprave ni bilo.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP:**

**Občinski svet Občine Prevalje sprejme Zaključni račun Občine Prevalje za leto 2015.**

**K tč. 5**

**DOKUMENT IDENTIFIKACIJE INVESTICIJSKEGA PROJEKTA ZA VODOOSKRBO**

**OBMOČJA MEŽIŠKE IN MISLINJSKE DOLINE**

Bernarda Gradišnik poda kratko obrazložitev. Župan še dopolni ter navede celotno vrednost projekta ter da je nosilec projekta za vse občine Občina Ravne na Koroškem.

Predsednik Odbora za komunalne zadeve in varstvo okolja, Matej Pečnik, pojasni, da se je odbor seznanil z dokumentom identifikacije investicijskega projekta Vodooskrbe območja Mežiške in Mislinjske doline ter z Načrtom razvojnih programov za predmetni projekt ter se z njima strinja in ju potrjuje ter predlaga Občinskemu svetu v obravnavo in sprejem. Odbor za komunalne zadeve in varstvo okolja Občine Prevalje predlaga Občinskemu svetu, da pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave na javni razpis za nepovratna sredstva.

Predsednik Odbora za proračun in finance, Stašo Lodrant, pojasni, da se je odbor z dokumentom investicijskega projekta Vodooskrbe območja Mežiške in Mislinjske doline ter z Načrtom razvojnih programov za predmetni projekt seznanil ter se z njima strinja in ju potrjuje in predlaga Občinskemu svetu v nadaljnjo obravnavo in sprejem. Odbor za proračun in finance Občine Prevalje predlaga Občinskemu svetu, da pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave na javni razpis za nepovratna sredstva.

V razpravi sta sodelovala: Hedvika Gorenšek in Zdravko Fajmut.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP 1:**

**Občinski svet Občine Prevalje sprejme Dokument identifikacije investicijskega projekta Vodooskrbe območja Mežiške in Mislinjske doline ter Načrt razvojnih programov za predmetni projekt.**

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP 2:**

**Občinski svet Občine Prevalje pooblašča župana za morebitne kasnejše popravke in dopolnitve dokumenta, ki bi jih narekovale zahteve prijave na razpis za nepovratna sredstva.**

**K tč. 6**

**DOKUMENT IDENTIFIKACIJE INVESTICIJSKEGA PROJEKTA OBNOVA CESTE**

**LC 350 371 - SUHI VRH V OBČINI PREVALJE**

Bernarda Gradišnik poda kratko obrazložitev.

Predsednik Odbora za komunalne zadeve in varstvo okolja, Matej Pečnik, pojasni, da se je odbor seznanil z dokumentom identifikacije investicijskega projekta Obnova lokalne ceste LC 350371 – Suhi vrh v Občini Prevalje ter se z njim strinja in ga predlaga Občinskemu svetu v obravnavo in sprejem. Projekt se uvrsti v Načrt razvojnih programov občine 2016-2019. Odbor predlaga Občinskemu svetu, da pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave na javni razpis za povratna sredstva.

Predsednik Odbora za proračun in finance, Stašo Lodrant, pojasni, da se je odbor seznanil z dokumentom identifikacije investicijskega projekta Obnova lokalne ceste LC350371 – Suhi vrh, v Občini Prevalje ter se z njim strinja in ga predlaga Občinskemu svetu v obravnavo in sprejem. Projekt se uvrsti v Načrt razvojnih programov občne 2016-2019. Odbor predlaga Občinskemu svetu, da pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave na javni razpis za povratna sredstva.

Razprave ni bilo.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP 1: Občinski svet Občine Prevalje sprejme Dokument identifikacije investicijskega projekta Obnova lokalne ceste LC 350371 – Suhi vrh, v Občini Prevalje.**

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP 2: Občinski svet Občine Prevalje pooblašča župana za morebitne kasnejše popravke in dopolnitve dokumenta, ki bi jih narekovale zahteve prijave na razpis za povratna sredstva.**

**K tč. 7**

**OSNOVNA ŠOLA FRANJA GOLOBA PREVALJE – ŠOLSKO LETO 2015/2016:**

**a) Oblikovanje dodatnega oddelka v Enoti Vrtec Prevalje**

Mira Hancman, ravnateljica Osnovne šole Franja Goloba Prevalje poda kratko obrazložitev.

Predsednica Odbora za družbene dejavnosti, Hedvika Gorenšek, pojasni, da je odbor obravnaval predlog OŠ Franja Goloba Prevalje, da se v Enoti Vrtec Prevalje za obdobje od 15.4.2016 do 30.6.2016 oblikuje nov oddelek I. starostnega obdobja s polovičnim fleksibilnim normativom (6 + 1 otrok) se z njim seznanil, ga potrdil in ga daje občinskemu svetu v obravnavo in sprejem. V primeru zadostnega števila dodatnih vpisov otrok (skupno 12 otrok) se lahko polovični oddelek preoblikuje v polni oddelek, z možnostjo povečanja do delno fleksibilnega oz. fleksibilnega normativa.

Odbor za Proračun in finance Občine Prevalje je obravnaval predlog OŠ Franja Goloba Prevalje, Enota Vrtec Prevalje za obdobje od 15.4.2016 do 30.6.2016 se oblikuje nov oddelek I. starostnega obdobja s polovičnim fleksibilnim normativom (6+1 otrok) in se s predlogom strinja in ga predlaga Občinskemu svetu v nadaljnjo obravnavo in sprejem. V primeru zadostnega števila dodatnih vpisov otrok (skupno 12 otrok) se lahko polovični oddelek preoblikuje v polni oddelek, z možnostjo povečanja do delno fleksibilnega oz. fleksibilnega normativa.

Razprave ni bilo.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP:**

**V OŠ Franja Goloba Prevalje, Enoti Vrtec Prevalje se za obdobje od 15.4.2016 do 30.6.2016 oblikuje nov oddelek I. starostnega obdobja s polovičnim fleksibilnim normativom (6 + 1 otrok).**

**V primeru zadostnega števila dodatnih vpisov otrok (skupno 12 otrok) se lahko polovični oddelek preoblikuje v polni oddelek, z možnostjo povečanja do delno fleksibilnega oz. fleksibilnega normativa.**

**b) Soglasje k spremembi in dopolnitvi sistemizacije delovnih mest v OŠ Prevalje,**

**Enoti Vrtec Prevalje v šolskem letu 2015/2016**

Mira Hancman, ravnateljica Osnovne šole Franja Goloba Prevalje poda kratko obrazložitev.

Predsednica Odbora za družbene dejavnosti, Hedvika Gorenšek, pove, da odbor predlaga Občinskemu svetu Občine Prevalje, da izda Soglasje k spremembi in dopolnitvi sistemizacije delovnih mest Osnovne šole Franja Goloba Prevalje za šolsko leto 2015/2016.

Predsednik Odbora za Proračun in finance, Stašo Lodrant, pove, da je odbor obravnaval soglasje k spremembi in dopolnitvi sistemizacije delovnih mest Osnovne šole Franja Goloba Prevalje za šolsko leto 2015/2016 ter da se s soglasjem strinja in ga predlaga Občinskemu svetu v nadaljnjo obravnavo in sprejem.

Razprave ni bilo.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP:**

**Občinski svet Občine Prevalje daje Soglasje k spremembi in dopolnitvi sistemizacije delovnih mest v Osnovni šoli Franja Goloba Prevalje v šolskem letu 2015/2016.**

**K tč. 8**

**Komisija za mandatna vprašanja, volitve in imenovanja:**

**a)Soglasje k imenovanju direktorja Zdravstvenega doma Ravne na Koroškem**

Predsednik Komisije za mandatna vprašanja, volitve in imenovanja, Rafael Škufca, poda kratko obrazložitev.

V razpravi so sodelovali: Bernard Pačnik, Matej Pečnik, Zdravko Fajmut, Hedvika Gorenšek, Andrej Stermec, Margareta Jukič

V času glasovanja je bilo v dvorani 17 svetnikov.

S 9 glasovi za, 0 proti, je bil sprejet

**SKLEP:**

**Občinski svet Občine Prevalje daje soglasje k imenovanju mag. Stanislava PUŠNIKA, dr. med., spec., za direktorja Zdravstvenega doma Ravne na Koroškem za štiriletno mandatno obdobje.**

**K tč. 9**

**POBUDE IN VPRAŠANJA**

Občinski svetnik Maks Pučelj je podal naslednje vprašanje oziroma pobudo:

|  |
| --- |
| 1. Prosi, da se realizirajo sklepi zadnje seje KS Holmec, skupaj z občinsko upravo. 2. Društva v KS Holmec sprašujejo, kako je glede koriščenja kozolca na Poljani ter kakšni so pogoji uporabe.  Župan odgovori, da vsa društva, ki delajo nekomercialno, imajo brezplačno uporabo občinskih nepremičnin 3. Predlaga, da se naslednjo leto organizira čistilna akcija na območju celotne občine. |

Občinski svetnik Aleksander Ristič je podal naslednje vprašanje oziroma pobudo:

|  |
| --- |
| Ureditev cestišča Verček: cesta je zelo nevarna, saj se pozimi vali sneg na cesto in predlaga postavitev zaščitne ograje. |

Občinska svetnica dr. Karla Oder je podala naslednje vprašanje:

|  |
| --- |
| Se zahvali za odgovor, postavljen na prejšnji seji, v zvezi s krediti, ki jih ima občina ter vpraša glede enega od kreditov, ki ima precej visoko obrestno mero.  Župan odgovori, da to ni mogoče ter da je bila ta možnost v času najemanja kredita najbolj ugodna. |

Občinski svetnik Ivan Backović je podal naslednje vprašanje oziroma pobudo:

|  |
| --- |
| Vpraša glede kredita, ki je bil najet pri Faktor Banki.  Veronika Šart odgovori, da se zadeve urejajo s Skladom Ribnica. |

Občinski svetnik Bernard Pačnik je podal naslednje vprašanje:

|  |
| --- |
| Upokojenci sprašujejo glede možnosti koriščenja bazena. Predlaga, da se naj organizirajo kot društvo, da si pridobijo sredstva. Doda, da je tudi Občina Prevalje sofinancirala izgradnjo bazena.  Župan pove, da ni potrebno ustanavljati novega društva, saj že deluje. Zadostuje ustanovitev sekcije za šport ter se prijavijo na tak način. Hedvika Gorenšek pove, da je to problematiko obravnaval tudi Odbor za družbene dejavnosti. |

Občinski svetnik Štefan Peršak je podal naslednje vprašanje in pobudo:

|  |
| --- |
| 1. Kako je s skupnim dogovorom občin glede izgradnje širokopasovne povezave.   Župan odgovori, da je projekt potrebno revidirati, projekt novelirati ter izvesti javni razpis, saj bo šlo za javno zasebno partnerstvo.   1. Cestni odsek Štopar – brunarica ima veliko udarnih jam, ki so nevarne za udeležence v prometu ter za sama vozila ter da pobudo za saniranje cestišča. |

Občinska svetnica Hedvika Gorenšek je podala naslednji pobudi:

|  |
| --- |
| 1. Opozori na zaščitno ograjo na klancu v smeri avtobusna postaja »Topler« na šolski poti proti podružnični OŠ Leše. 2. Se pridruži pobudi svetnika Maksa Pučlja glede čistilne akcije.   Župan se strinja in pozove občane, da so tudi sami iniciativni glede čiščenja. |

Podžupan Andrej Stermec je podal pohvalo:

|  |
| --- |
| Pohvali čistilno akcijo, ki jo bodo izvedli v KS Holmec ter apelira na ostale krajane. |

Občinski svetnik Zdravko Fajmut je podal naslednje vprašanje oziroma pobudo:

|  |
| --- |
| Predlaga, da se predsednico sveta zavoda ZD Ravne na Koroškem s strani občinskega sveta obvesti glede sporne situacije, ki je med občino in ZD, da področje obravnava tudi svet zavoda. |

Podžupanja Margareta Jukič je podala naslednje vprašanje oziroma pobudo:

|  |
| --- |
| Predlaga, da se kosovne odpadke odvaža dvakrat letno. Apelira na občane, da na ekoloških otokih pravilno razvrščajo komunalne odpadke. Pozove inšpektorje, da preverijo, kam in kako svoje odpadke odlagajo obrtniki. |

**K tč. 10**

**RAZNO**

Župan svetnike obvesti glede poteka izgradnje tretje razvojne osi ter pove, da ni več razloga proti izgradnji. Državni prostorski načrt predvideva novo povezavo do Koroške. DARS pa prevzema vse aktivnosti v zvezi z novo razvojno osjo. Problem vidi le v tem, da terminski plan in faze izgradnje še niso predvidene. Z gradnjo bi se naj začelo najkasneje leta 2019. Nadaljuje glede možnosti razvoja turizma na Poljani, vzporedno z izgradnjo protipoplavnega jezu, da je projekt še na idejni ravni ter da aktivnosti v tej smeri že potekajo. Doda še, da del med krožiščem in leškim mostom nabrežje reke Meže še ni regulirano. Poda še informacijo o izboru projektov v novi finančni perspektivi ter težavah pri pridobivanju sredstev.

Rafael Škufca apelira na stranko SMC, da bi pomagala pri lobiranju za pridobivanje finančnih sredstev pri vladi. Ivan Backović pove, da aktivnosti v tej smeri že potekajo. Zdravko Fajmut pove, da se bo tudi DeSUS potrudil pri pridobivanju sredstev.

**Informacija o JKP LOG d.o.o.**

Župan je seznanil občinski svet z namero Občine Ravne na Koroškem o spremembi organiziranosti komunalnih dejavnosti v občini Ravne na Koroškem.

**Informacija o stanju na projektu Remadiacija zemlje - Arhel d.o.o.**

Ivan Backović pove, da so aktivnosti glede Arhela nekateri občani sami sprožili v postopke prosti projektu. Župan seznani občinski svet o stanju zadeve.

Marija Šušel se zahvali za novo otroško igrišče pri trgovini Eurospin ter da pobudo za še kakšno igrišče na drugih lokacijah.

Seja je bila zaključena ob 18.15 uri.

Zapisal:

Žiga BERLOŽNIK

Župan

dr. Matija TASIČ

**POROČILO O IZVRŠITVI SKLEPOV**

Sklep k tč. 1 – Izvršen na seji.

Sklep k tč. 2 - Izvršen na seji.

Sklepk tč. 3 – Izvršen na seji, zapisnikiso odloženi v zbirko listin in posredovan v objavo na spletu.

Sklep k tč. 4 – Izvršen na seji.

Sklep 1k tč. 5 – Izvršen na seji.

Sklep2 k tč. 5 – Izvršen na seji.

Sklep 1 k tč. 6 – Izvršen na seji.

Sklep 2 k tč. 6 – Izvršen na seji.

Sklep 1 k tč. 7 – Izvršen na seji.

Sklep 2 k tč. 7 – Izvršen na seji.

Sklepk tč. 8 - Izvršen na seji.

Sklep k tč. 9 - Izvršen na seji.

Sklep k tč. 10 - Izvršen na seji.